Kort før sin død i februar 1725 underskrev zaren en befaling om en yderligere stor ekspedition mod øst. Peter havde flere gange mødt med [[Gottfried Wilhelm Leibniz]] ([[1646]]–[[1716]]) og var ved deres sidste møde i [[Bad Pyrmont]] i 1716 blevet konfronteret med spørgsmålet, om der var en forbindelse over land mellem den nordøstlige spids af Asien og Nordamerika. Dette spørgsmål var særdeles relevant bl.a. i forbindelse med diskussionen om menneskehedens oprindelse. Hvis man ikke ville opgive troen på en fælles oprindelse for alle mennesker, opstod der i tilfælde af at Asien og Nordamerika ikke direkte var forbundne et spørgsmål om, hvorledes mennesket var kommet til [[den nye verden]]. For at nå til vished om eksistensen af en forbindelse over land mellem de to kontinenter sendte Peter den Store i [[1719]] de to russiske [[kartograf]]er [[Ivan Mikhailovich Evreinov]] ([[1694]]–[[1724]]) og [[Fjodor Luzhin]] (død [[1727]]) til den østlige udkant af sit rige. Da Evreinovs og Luzhins ekspedition for så vidt angår besvarelsen af spørgsmålet om landforbindelsen forblev resultatløs, gav Peter i [[1724]] ordre til en ny opdagelsesrejse, den såkaldte [[1. Kamtjatka-ekspedition]].<ref>I bevidst afstandstagen til den traditionelle udlægning, som den af Raymond H. Fisher i sit skrift, der blev udgivet i 1977 ''Bering's voyages: whither and why'', og eftersøgningen af en landforbindelse som et vigtigt mål for den første Kamtjatka ekspedition fremhæver Carol Urness fremstillingen af kort over det østlige Rusland som hovedformålet med rejsen. Se Carol Urness: ''The First Kamchatka Expedition in Focus'', i: Møller / Lind (Udg.), Under Vitus Bering's Command, Århus 2003, S. 17–31 (Sammenfatning af teserne fra deres bog fra 1987: ''Bering's First Expedition: A re-examination based on eighteenth-century books, maps, and manuscripts'').</ref>
Historie Sport Kultur